**Б.Қ. Жақанова,**

Жамбыл облысы, Тараз қаласы

 «№ 9 балабақша» МКҚК

бірінші санатты тәрбиеші

**Күлгін ормандағы күз**

**Білім беру саласы:** Таным, коммуникация, денсаулық.

**Бөлімдері:** Қ.М.Ұ.Қ. сөйлеуді дамыту, дене шынықтыру.

**Бағдарламаның мазмұны:** Күз мезгілінің ерекшеліктерін ажыратуға, геометриялық пішіндерді дұрыс орналастыруға, сұрақтарға толық жауап беруге үйрету. В.Воскобовичтің дамыту ойындарын пайдалана отырып, арнайы ұйымдастырылған проблемалық жағдайларды шешу барысында балалардың зияткерлік қабілетін, логикалық ойлауын, есте сақтау қабілетін, зейінін, шығармашылық қиялдауын дамыту. Тіл ұстарту жаттығуларын қолдану арқылы сөйлеуін тілін, қолдың ұсақ маторикасын дамыту. Қимылды ойын арқылы дене бұлшықеттерін жетілдіру. Бір-біріне көмек көрсетуге, қоршаған ортаны қорғауға, табиғатқа деген сүйіспеншілікке тәрбиелеу.

**Қолданылған инновациялық технологиялар:** АҚТ, ойын технологиясы, ТРИЗ, денсаулық сақтау технологиясы.

**Алдын-ала жұмыс:** Ормандар қандай болады? әңгіме жүргізу.

**Қажетті құрал-жабдықтар:** В.В.Воскобовичтың «Күлгін орманы», «Фонарики», «Ғажайып крестик», «Екі түсті шаршы» және интерактивті тақта.

**Полингвалды компонент:** Күз-осень-autumn, күлгін орман-фиолетовый лес- purple forest.

**Ұйымдастырылған оқу қызметінің барысы:**

1. Шаттық шеңбер:

Шуақ шаша алтын таңда,

Мөлдір таза ауада

Сәлем бердім саған елім

Тал бесігім туған жерім

Қайырлы таң баршаңызға.

 Балалар, бүгін біз сендермен күлгін орманға саябаққа барамыз. (Осы кезде экранда Воронметра хат алып келеді. Хатты оқу.)

- Сәлеметсіздер ме балалар. Біз күлгін орманның тұрғындарымыз. Бізге жалмауыз кемпір келіп, Күз Ханшайымын ұрлап әкетті. Бізге көмектесіңдер.

2. Балалар күлгін орман қиын жағдайға тап болыпты. Көмекке барамыз ба?

 Бірақ ол жерде түрлі қиын жағдайлар күтіп тұруы мүмкін, сендер өздеріңнің күштерің мен білімдеріңе сенесіңдер ме?

* Балалар, қалай ойлайсындар, біз Күз Ханшайымын таба алмасақ не болады?
* Жылы киімдерімізді кие алмай қаламыз.
* Алтын түске боялған жапырақтарды көре алмаймыз.
* Құстар жылы жаққа ұшпай қалады.
* Күзгі жаңбыр жаумайды.
* Көкөніс пен жемістер піспей қалады.
* Анамыз үйде тосап қайнатпай қалады.
* Жануарлар қысқа дайындалып үлгерми қалады.

3. Көрдіңдерме балалар, бізге міндеттітүрде Күз Ханшайымын табу қажет.

- Балалар ендеше аттанайық. Орманның іші қараңғы болуы мүмкін қолымызға фонарик жағып алайық.

**Ойын: «Фонарики»** (балалар геометриялық фигураларды атай отырып орналастырады)

- Ал енді балалар. жолымыз қызықты болу үшін әндетіп жүрейік.

**4. Тіл ұстарту жаттығуы:**

Үз - үз - үз

Жаңбырлы күз

Рақ – рақ – рақ

Саулайды жапырақ

Ел – ел –ел

Соғады жел

Іс – іс –іс

Піседі жеміс

Дай – дай – дай

Жинаймыз бидай

 (Осы кезде интерактивті тақтада Күз Ханшайымының бұзылған үйі көрінеді)

5. - Ой балалар! Қараңдаршы! Жалмауыз кемпір Күз Ханшайымы Күз Ханшайымы үйінде бұзып кетіпті. Күз Ханшайымы қайтып келсе қайда тұрады? Оған үй соғып берейік.

**Ойын: «Екі түсті шаршы».**

(үй құрастыру)

**Экраннан шулаған теңіз даусы естіледі.**

- Балалар күлгін орман теңіздің арғы жағалуында.

- Теңізден қалай өтеміз?

- Судан өту үшін бізге қандай көлік қажет?

- Қайық, кеме, параход, т.б.

- Ендеше бәріміз қайық жасайық.

6. Алдымен саусағымызды жаттықтырып алайық.

**Саусақ жаттығуы:**

Орманның біз емшісіміз

Тоқ – тоқ – тоқ

Құрт біткенді жоқ етеміз.

Жоқ – жоқ – жоқ

Тоқ – тоқ – тоқ

Жоқ – жоқ – жоқ

**7. Ойын: «Ғажайып крестик»**

- Жарайсыңдар, балалар! Біз бұл тапсырманы да өте дұрыс орындадық.

- Жолымыз қызықты болу үшін ойын ойнап жіберейік.

**8. Қимылды ойын: «Өз жұбыңды тап»**

- Міне, балалар. Күлгін орманға да жеттік.

Күлгін орманның ауасы қандай тамаша!

- Балалар қалай ойлайсыңдар? Бұл орманды неге күлгін орман дейміз?

- Біз қандай орманды көріп жүрміз?

- Мына орманның біз көріп жүрген орманнан қандай ерекшелігі бар?

- Дұрыс, өйткені бұл сиқырлы, түрлі-түсті, көңілді, әдемі. Бұған кез келген адам келе бермейді. Тапсырмаларды дұрыс орындаған балалар ғана жетеді. Қане күлгін орманның таза ауасымен еркін демалайықшы.

**9. Тыныс алу жаттығуы.**

**10. Осы кезде Күз Ханшайымы келеді.**

 - Сәлематсыңдар ма балалар! Сендерге көп-көп рахмет. Сендерді білімді, тапқырлықтарыңның арқасында мен жалмауыз кемпірден босап шықтым. Маған арналған қандай өнерлерін бар?

**Тақпақтар.**

Сап-сары маңай,

Сап-сары тоғай

Соңғы әнін айтып,

Құс кетті қайтып.

Балалар күлгін орманның сиқырлы екенін көрдіңдер. Мен енді сендерді осы сиқырыммен балабақшаға жеткіземін. (Балаларға таяғын сермиді.)

Көгілдір орманның сиқырлығы соншалықты біздің фонариктерімізді де сиқырлап жіберіпті. Қане фонариктерімізді сөндіріп, өзімізге силық жасап алайық.

**11. Ойын: «Фонарики»**

**12. Қорытынды:**

- Сендерге саяхат ұнады ма?

Антистресс «Сиқырлы шар».